**Inštitúcia:** **Slovenské centrum dizajnu /SCD/, štátna príspevková organizácia MK SR**

**Pracovná pozícia:** **samostatný knihovník/ knihovníčka v špecializovanej knižnici (Knižnica SCD)**

**Informácie o pracovnom mieste:** samostatný knihovník/ knihovníčka v špecializovanej knižnici

**Náplň práce, právomoci, zodpovednosti**

* Samostatné vykonávanie odbornej knihovníckej, bibliografickej, rešeršnej a inej informačnej agendy, spracúvanie záznamov o dokumente, informačná príprava používateľov.
* Knihovnícka práca, poskytovanie bibliografických informácií a faktografických informácií, práca s čitateľom, výpožičná služba a s ňou súvisiace agendy, práca v študovni a čitárni.
* Zabezpečovanie riadneho fungovania knižnice v súlade s knižničným poriadkom, budovanie a ochrana fondu.
* Objednávanie, evidovanie a spracovávanie tuzemskej a zahraničnej periodickej a neperiodickej literatúry a činnosti spojené s knižničnými službami.
* Kompletizácia ucelených ročníkov časopisov a ich evidencia.
* Budovanie katalógov a kartoték.
* Zabezpečovanie medziknižničnej výpožičnej služby.
* Vypracovávanie štatistického hodnotenia knižnice.
* Práca v sklade knižnice.

**Pracovné podmienky a benefity:**

Začiatok pracovného pomeru: 01. 01. 2025

Pracovný pomer na polovičný úväzok - kratší pracovný čas (3,75hod./deň), pracovný čas bude nastavený v súlade s otváracími hodinami Knižnice SCD.

Základná zložka platu (brutto): v rozmedzi 500-550 /mesiac v závislosti od splnených podmienok v súlade s odmeňovaním podlieha zákonu č.553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov. Tarifný plat + osobné ohodnotenie + riadiaci príplatok. PT 5 a stupeň podľa dĺžky praxe.

Bonusy:

* 5 dní dovolenky navyše
* Home Office, Sick Day
* pracovný mobil
* priateľské a príjemné prostredie

Miesto výkonu práce: Knižnica dizajnu SCD, Jakubovo nám. 12, 814 99, Bratislava, III. NP, č dverí 306-307

**Informácie o výberovom konaní**

K žiadosti o zamestnanie je potrebné priložiť:

* žiadosť o prijatie do zamestnania
* profesijný štruktúrovaný životopis
* motivačný list
* písomný súhlas uchádzača so spracovaním osobných údajov pre účely oznámeného voľného pracovného miesta podľa zákona č. 18/2018 Z.z.

Žiadosti zasielajte na e-mailovú adresu monika.kuhajdova@scd.sk uvedenú v kontaktných údajoch.

**Požiadavky na zamestnanca\*kyňu**

**Pozícii vyhovujú uchádzači so vzdelaním**

− SŠ vzdelanie v odboroch knihovníctvo a informačné vedy, prípadne iné vzdelanie v pedagogických, humanitných a sociálnych vedách, prípadne pracovná skúsenosť na pozícii knihovníka

**Jazykové znalosti**

- slovenský jazyk - pokročilý (C1) a anglický jazyk - mierne pokročilý (B1),

**Ostatné znalosti**

- digitálna gramotnosť, Microsoft Office – pokročilý, znalosť Advanced Rapid Library (ARL) výhodou

**Prax na pozícii/v oblasti**

prax v odbore vítaná

**Pozícia je vhodná pre absolventa**

Áno

**Osobnostné predpoklady a zručnosti**

- komunikatívnosť

- informačná gramotnosť

- kultivovaný slovný a písomný prejav, schopnosť vyjadrovať sa

- tvorivosť ( kreativita )

- samostatnosť, zodpovednosť

- tímová práca

- schopnosť organizácie a plánovania práce,

- dochvíľnosť, spoľahlivosť,

- schopnosť aktívne riešiť problémy a zvládať záťažové situácie

- bezúhonnosť

**Dátum a čas výberového konania**: informácie budú záujemcom\*kyniam zasielané e-mailom z adresy: monika.kuhajdova@scd.sk

**Miesto výberového konania:** Slovenské centrum dizajnu, adresa: Jakubovo nám. 12, 814 99, Bratislava, III. NP, č. dverí 311 - Riaditeľňa

**Kontaktné osoby:**

* **Monika Kuhajdová, personalistka/mzdárka – zasielať podklady k žiadosti o zamestnanie a dotazy k pracovným podmienkam–** **monika.kuhajdova@scd.sk** **0918741510**
* **Mgr. Silvia Seneši Lutherová, PhD. – vedúca ODIS – v prípade potreby doplňujúcich informácii k náplni práce –** **silvia.lutherova@scd.sk** **, 0918110250**

**Údaje o zamestnávateľovi**

Slovenské centrum dizajnu, štátna príspevková organizácia zriadená MK SR

Jakubovo nám. 12, 814 99, Bratislava

IČO: 00699993

Knižnica SCD – III. NP, č. dverí 306-307

**Stručná charakteristika organizácie**

Slovenské centrum dizajnu je celoslovenské dokumentačné, informačné, zbierkotvorné, propagačné, konzultačné, výskumné, edičné a študijné pracovisko pôsobiace v rezorte Ministerstva kultúry SR od roku 1991. Zameriava sa na skúmanie, hodnotenie a popularizáciu dizajnu, systematicky zhromažďuje, ochraňuje a sprístupňuje predmety kultúrnej hodnoty z oblasti dizajnu, úžitkového umenia a architektúry prostredníctvom Slovenského múzea dizajnu. Organizuje súťaže ako Národná cena za produktový a komunikačný dizajn, realizuje výstavy v Galérii SCD Satelit, vydáva revue Designum a odborné publikácie. Prevádzkuje tiež špecializovanú knižnicu zameranú na publikácie z oblasti dizajnu. SCD spolupracuje s medzinárodnými dizajnovými organizáciami BEDA a ICOGRADA a s odbornými pracoviskami a školami na Slovensku.

**Knižnica SCD**

Knižnica Slovenského centra dizajnu bola založená už v roku 1991, no jej fondy sú kontinuálne dopĺňané o najaktuálnejšie publikácie. Knižnica poskytuje priestor nielen pre požičiavanie profilových publikácií zameraných na dizajn a príbuzné disciplíny (dejiny umenia, remeslo, architektúra a pod.), ale aj pre štúdium v študovni knižnice. Knižnica je vyhľadávaná medzi odbornou verejnosťou a je známa svojou kvalitou a spektrom publikácií od teoretických po popularizačné.

